Съюз на българските журналисти - Вера Йоурова готви план за спасяване на медийния сектор в ЕС\n06.03.2021 /12:05 | Автор : Калина Ангелова | Източник: euractiv.bg\t Големина на шрифт: a a Отпечатай:\n“Здравата медийна среда е пряко свързана със здравето на нашите демокрации, а диагнозата за съжаление е тревожна”, каза Вера Йоурова, цитирана в публикация на Калина Ангелова в euractiv.bg.\n“Пандемията е стрес тест за нашите демокрации. Тя демонстрира повече от всякога ключовата роля на журналистите в това да информират обективно и да допринасят за демокрацията. Но в същото време COVID показа и рисковете, пред които са изправени журналистите – заплахи и обиди в социалните медии, та чак до атаки по време на протести”, подчерта тя.\nЙоурова говори за трудностите, пред които са изправени медиите и основно задълбочаващата се икономическа криза, която започна много преди пандемията, когато приходите от реклами се пренасочиха към онлайн платформите. Това е проблем, който се задълбочи допълнително по време на пандемията.\nИнициативи на ЕК в подкрепа на медиите\nКомисарят обърна внимание върху инициативите, предприети от Европейската комисия в това отношение.\n“План за действие за европейската демокрация, приет през декември, поставя медиите там, където им е мястото, в основата на демокрацията. Той цели укрепването на свободата и плурализма на медиите, заедно със свободните и честни избори и борбата срещу дезинформацията”, посочи комисарят.\nЙоурова представи две инициативи от плана, които ще влязат в сила тази година.\nЕдната ще има за цел подобряването на безопасността на журналистите. Според Mapping Media Freedom, проект финансиран от ЕС, общо 873 журналисти и служители в медии са станали жертва да нападения в 22 държави членки през 2020 г.\n73% от жените журналисти в световен мащаб са се сблъсквали с онлайн насилие по време на работата си.\nЯрък пример е пострадалият от полицейско насилие журналист по време на протестите в България миналия септември Димитър Кенаров. Софийската градска прокуратура отказа да образува наказателно дело за побоя върху репортера, но организацията “Репортери без граници” докладва случаят пред Европейската комисия и Съвета на Европа.\nДругата инициатива на Еврокомисията, е свързана със злоупотребите с предявяването на искове – т.нар. стратегически съдебни дела против публичното участие (или SLAPP, Strategic Lawsuits Against Public Participation).\nСлед многобройни призиви на правозащитници, през декември ЕК се ангажира да излезе с инициатива, насочена срещу използването на съда като инструмент за натиск върху журналистите и гражданските активисти.\nПо време на форума бяха дискутирани най-острите проблеми на сектора, сред които и неговото прозрачно финансиране.\nСправедливото заплащане на журналистите също е от съществено значение за качеството и атрактивността на сектора. Подобно заплащане може да се осигури само в икономически устойчив медиен сектор, напомни Йоурова.\n“Европейският план за действие за демокрация върви ръка за ръка с Планът за действие в областта на медиите и аудио-визуалните услуги, който е нашата пътна карта за възстановяване, трансформация и устойчивост на сектора. Той включва инициатива “Новини”, която ще обедини подходящи възможности за финансиране на новинарските медии. За първи път ще имаме пакет за финансиране, посветен на плурализма на медиите по програма “Творческа Европа”. Това ще осигури по-специално подкрепа за журналистически партньорства под формата на безвъзмездни средства”, обясни заместник-председателят на ЕК.\nПрограми за изследвания и иновации като Horizon Europe и Digital Europe за инфраструктура за данни и дигитални умения също трябва да бъдат максимално използвани, припомни комисарят.\nЙоурова се спря и на Фонда за възстановяване и устойчивост, който държавите членки трябва да изготвят след представяне на своите планове за възстановяване пред ЕК. Всеки национален план трябва да предвижда поне 20% от разходите да са свързани с дигиталните технологии, в която област влизат и онлайн медиите.\nЕврокомисарят засегна и проблемът с твърде силното влияние на онлайн платформите – която в много отношения поставя независимите медии в неравностойно положение.\nФинансиране и олигархия\nВъв форума Media4Europe се включиха и журналисти, експерти в медийния сектор и евродепутати. Те споделиха вижданията си за предизвикателствата пред сектора и за нуждата от по-силна институционална подкрепа.\nФернандо де Ярза Лопес-Мадрасо, председател на Световната асоциация на издателите на новини (WAN-IFRA), коментира:\n“Трябва да се уверим, че получаваме справедливо възнаграждение за използването на нашето журналистическо съдържание, за да можем да станем устойчиви и да продължим нашата демократична роля в обществото“, добави той.\nМогенс Биерегард, председател на Европейската федерация на журналистите, изброи нуждите на медийния сектор, а именно по-добра среда за етична журналистика, плуралистична медийна система на национално и регионално ниво, саморегулиращи се механизми във всички европейски държави, професионални медии, които се борят с дезинформацията и подобрени условия на работа за журналистите.\nТой засегна и друг критичен проблем в сектора – медийният контрол от страна на олигарсите и на водещите политически фигури в много европейски страни. Той даде за пример ситуацията в Унгария, където независимите медии биват затваряни или маргинализирани.\n“В Полша Националната петролна компания е купила редица местни вестници, чиято редакционна независимост сега е под въпрос. Вместо да се превръщат в държавна пиар пропагандна машина, незвисимите медии и етичната журналистика се нуждаят от подкрепа. Нужно е налагането на силен натиск върху правителствата, които задушават независимите медии, както и финансова подкрепа в помощ на медийния плурализъм”, каза Биерегард.\nСпоред него, подкрепата на местните независими медии из цяла Европа е от съществено значение, тяхното постепенно изчезване е опасно за демокрациите ни.\nПо време на форума, Кристоф Леклер, основател на медийната мрежа EURACTIV сподели съжалението си, че медийната среда в Централна Европа е изглеждала по-добре по време на процеса на присъединяването на тези страни към ЕС, отколкото в момента. Той наблегна на нуждата за създаване на устойчива бизнес среда за медиите в полза на демокрация и свободата на словото.\n“Преди 15 години в Централна Европа имаше много инвеститори от Западна Европа и САЩ, докато в момента медийният пейзаж е доминиран от олигарси или директно от правителствата на тези страни. Олигарсите купуват евтино медии в Централна Европа, защото бизнес моделът е лош”, каза той.\nСпоред Леклер, за да се промени това, начинът, по който работи информационната екосистема трябва да се промени. “Правилата за конкуренция, законът за цифровите услуги и за дигиталния пазар са много важни в това отношение”, коментира той.\nВ отговор на някои от най-належащите проблеми в медийния сектор и в опит да се намерят нови и по-ефикасни бизнес модели в него, Леклер представи второто издание на Stars4Media – програма за обмен на иновации за медийни специалисти за ускоряване на медийните иновации и трансграничното сътрудничество в Европа, на която той е инициатор.\nРазработена от медия и за медии и съфинансирана от ЕС, програмата Stars4Media подкрепя съвместни инициативи, разработени от поне две медийни организации от две различни държави от ЕС. Очаква се тези инициативи да допринесат за иновации в нови редакционни продукти и формати.


36 души загинаха в зловеща катастрофа\nАвтобус се удари цистерна в Нигерия, повечето изгоряха живи\n06 Апр. 2013, 00:04\nСпоред очевидци инцидентът е причинен от бетоновоз, който спукал гума, след което се ударил в цистерната. Тя, от своя страна, се врязала в натоварения автобус. В него са пътували около 60 души, които са закарани в болница с много сериозни изгаряния. Официалната информация сочи, че засега има оцелели. Избухналият при сблъсъка пожар се разпространил и върху коли и магазин край пътя, където също има загинали хора. Тежкото пътно-транспортно произшествие стана на шосе, свързващо столицата Абуджа и град Локоджу. То причини километрично задръстване, в което стотици хора останаха блокирани с часове. Според статистиката Нигерия е сред страните с най-висок брой катастрофи по пътищата./БЛИЦ<br />


Дневен хороскоп за 09 април 2017 г. | Кибик\nДневен хороскоп за 09 април 2017 г.\nОбхванати сте от желание да се усамотите и да сложите в ред личните си неща. Отделете повече време за самите себе си, нека околните останат на заден план за момент. Ще трябва да вземете важно решение, от което зависят и други хора. Ако не сте сигурни в чувствата си към определен човек, не го заблуждавайте.\nТази неделя ще имате рядката способност да се справяте с всяка една ситуация, но все пак не се нагърбвайте с прекалено много обещания, защото няма как да ги свършите всичките. Освен това е хубаво да си оставите и време за себе си.\nНедоразумения и криво разбрани думи ще изострят отношенията в семейството. С търпение и желание ще разрешите голяма част от тях. Погледнете философски на проблемите и отстъпете в спорна ситуация. Жестът ви ще се оцени. Служебната ви ангажираност за момента ви отдалечава от любимия човек, изчакайте.\nХубав ден за представителите на Девите. Очаквайте да срещнете стар приятел, когото не сте виждали отдавна. Не предприемайте драстични промени в домашната обстановка. Вечерта посветете на интимната си половинка.\nНеделята ще бъде изпълнена с позитивни емоции. Интимната ви половинка ще ви изненада приятно и това ще ви направи истински щастливи. Общувайте с хората около вас пълноценно.\nМобилизирани сте и ще се справите с всичко, което възникне, като проблем. Практично ще се възползвате от нечия подкрепа и по-малко ще се интересувате от живота на другите. Занимаващите се с обществена и социална дейност ще решават неотложни въпроси, както и други в семейството си.\nЩе получите добра новина от ваш близък, която ще подобри настроението ви. Ако имате нови съседи, запознайте се с тях. По-голямата част от времето ще прекарате в търсене на информация по теми, които ви вълнуват.


Без метро в центъра на София този уикенд - DartsNews.bg\nдекември 8, 2018 DartsNews 0 Comment\nСпират метрото в центъра на София заради планирани ремонти, информира Нова телевизия.\nБез метро ще е между станциите Сердика” и стадион “Васил Левски” в двете посоки през събота и неделя.\nСпирането се налага заради изграждането на третия лъч на метрото. Машините ще трябва да преминат под линиите на действащия лъч.\nТова крие риск от смущения от вибрациите на преминаващите влакове. Изгражданият тунел ще е с дълбочина 22 метра. Общината ще осигури наземен транспорт, за да компенсира липсата на влакове под земята.\nДвижението на метро влаковете ще бъде възстановено в нощта на неделя срещу понеделник. Преди месец метрото между станция “Сердика” и националния стадион пак беше спряно временно през уикенда.\n← Портокалите пазят от грип\nПолицаи задържаха близо 98 000 къса контрабандни цигари →


Съвети за изработка на самиздат настолни игри\nГаброво, 31 януари - 2 февруари 2020г\nПроцесът за създаване на самиздат настолни игри е малко по-различен от правенето на компютърни игри. Очевидно няма да програмирате, което ви дава повече време за тестване на играта. При все това ще имате “разработка” на крайния продукт. Какво конкретно да включва тя? Ето някои насоки.\nНай-важната част от това, което ще предадете като краен резултат ще бъдат правилата. Неопитните гейм дизайнери често оставят писането на правилата за последната минута и го пренебрегват, но трябва да си дадете сметка, че ако правилата не са ясни, никой няма да може да играе играта! Затова ви препоръчваме да прекарате значителна част от времето си да опишете вашите правила внимателно, и дори да дадете играта на други хора и да ги наблюдавате. Така ще видите дали те могат да разберат как се играе само благодарение на четене на вашите правила. Може да откриете, че е полезно да си размените игрите с друг отбор, който също работи по настолна игра. Ако не можете да направите такъв във вашия град, можете да потърсите участници на други локации.\nПовечето правила следват този шаблон според подредбата:\nОсновни спецификации за играта – официално наименование, очаквана продължителност, брой играчи, имена на създателите.\nТема / Предистория – ако вашата игра се развива във въображаем свят, включете няколко абзаца, обясняващи сюжета и предисторията. Обикновено тази част се слага в курсив (italics), за да е лесно за читателите да я прескочат, ако все още не искат да я четат.\nИгрови елементи – съдържание на самиздат пакета и евентуални стандартни елементи, които трябва да бъдат набавени от играчите допълнително, например стандартни зарчета.\nЦел на играта – в едно или две изречения, най-общо, какво трябва да направят играчите, за да спечелят играта?\nПодготовка – какво трябва да направят играчите, за да подготвят началото на играта? Това включва планиране как точно да започнете играта, като например кой ще играе първи.\nПрогресия – подробности какво се случва по време на играта: какво могат да правят играчите, кога, при какви условия и какви други събития се случват автоматично в играта, без да са предизвикани от конкретните действия играчите.\nКрай – две основни неща: от една страна при какви условия свършва играта, и от друга, когато играта свърши, как се определя победителят.\nДопълнителни примери или таблици за лесна справка, ако са необходими за изясняване\nАко времето ви позволява, можете да решите да направите правилата да изглеждат добре. Изберете подходящ шрифт, добавете картинки и най-вече се използвайте примери от същинските игрови компоненти с цифри и диаграми за по-голяма яснота. Не забравяйте, че до известна степен, играта е в правилата, така че вложете същото усърдие и умение, каквото бихте вложили в другите компоненти.\nВ допълнение към правилата, трябва да приложите самите компоненти и инструкции за това как да бъдат изрязани и сглобени, ако това не е очевидно. Ако изработвате тези материали дигитално, може би е най-добре да се насочите към файлове в PDF формат. Не забравяйте, че в различните страни има различни стандартни формати на хартията, затова планирайте за голямо поле извън напечатаното, за да е лесно да се вместите във всичките. Също така, постарайте се, ако е възможно, да не разчитате на специална хартия или други печатни материали за изработката на игрови компоненти. Ако все пак е необходимо, приемете, че те ще бъдат отпечатани на хартия и след това ще бъдат залепени на картон или някакъв друг материал. Постарайте се да уточните това ясно. Забележка: сложни конструкции със снаждане и подпиране не работят добре със стандартна хартия за принтер.\nОбщи компоненти могат да бъдат:\nНай-удобно е ако може да се вмести в един стандартен лист хартия, но ако имате нужда от по-голяма дъска, обмислете дали можете да я разделите на четвъртинки и да поставите всяка четвъртина на дъската на отделен лист. След това играчите просто трябва да съберат четирите листа в един по-голям правоъгълник. Не се препоръчва да правите много по-голяма дъска, защото някои играчи може да нямат достатъчно голяма маса, която да я побере. Не качвайте на сървера огромни картини с фото качество и размер в гигабайти. Ако искате да предложитеедна HD версия, качване по-скромен един и имат по-голям файл, посочен от място URL в бележките. По този начин можете да даде на играчите информиран избор.\nСтандартните размери за карти са 85x55мм. В стандартен лист А4 се побират осем такива. Опитайте се да се придържате към този размер, освен ако имате много добра причина да не го правите. Ако трябва да имате по-малки или по-големи карти, опитайте се да ги направите кратни на този размер. Също така, помислете за създаването на един (отделен) лист за гърбовете на картите, за да позволите на играчите да печатат картите двустранно ако искат. Ако желаете, можете да направите формите със закръглени ъглите, така че играчите да могат да имат карти без ъгли. Хората ще искат да тестват играта ви - карти от стандартна хартия вероятно ще бъдат прозрачни. Затова обмислете дали да имате дизайн, който позволява картите да се сгъват на две и да се долепят така че двете отпечатани страни да останат отвън. Това ще позволи на играчите да не мамят, но и ще даде повече издържливост на компоненти, които е вероятно да бъдат използвани много.\nАко зарчетата са стандартните кубчета с числата от 1 до 6 (или пък с 4, 8, 10, 12 или 20 страни, които също могат да бъдат закупени от специализираните магазини за настолни игри) не е нужно да ги печатате на хартия. Просто споменете в правилата, че от играчите се изисква да имат определен брой зарове от определени видове. Ако искате нестандартни зарчета (с нечетен брой страни, или различни числа по лицата), можете да ползвате друг механизъм (например хвърляне на монета) или да напечатате отделни лица, които да залепите на стандартно зарче. Можете да преосмислите своя дизайн така, че да използва стандартни зарове. Друга добре работеща алтернатива е набор от карти, лицето на всяка от които една от възможните стойности. След това изтеглянето на случайна стойност може да стане с размесване на тестето и избор на една карта. Това дава възможност да бъдат включени и необичайни зарчета, без да е необходимо тестерите на играта да полагат прекомерни усилия (виж бележката за прозрачни карти по-горе).\nПионки и фигури\nАко желаете в правилата можете да споменете, че от играчите се очаква да набавят стандартни цветни пионки като нещо, което да ги представлява на дъската. Ако включите нестандартни символи (като жетони, които съдържат различни стойности, написани върху тях) или ако просто искате да включите фигурки с нестандартен образ да представляват играчите, има няколко начина да направите това. Най-лесно е просто да включите фигурите в квадратен шаблон, съпроводен с инструкции за играчите да изрежат хартията и може би да го залепят върху дебел картон или нещо подобно подобни (с помощта на лепило за хартия), за да ѝ придадат тегло. Ако предпочитате стояща фигура, включете два съседни хартиени правоъгълника с "лицето" и "гърба" на фигурата, така че играчът да може да я сгъне като направи малка хартиена палатка. Още по-добре, добавете малки квадратчета от двете страни, за да образувате основа (така че по права линия да се получи квадратна основа-лицев правоъгълник-заден правоъгълник-квадратна основа), и след това да включете инструкции да се изреже; сгъне по линиите, така че две бази се припокриват; и ги стиковайте за малка тежест като камъче или монета, за да накарате фигурата да стои изправена.\nПомагало за играчите\nАко вашата игра има някои неща, които играчите трябва да погледнете често, докато се научим на играта (най-различни неща, които ще отидат в една бърза справка таблица или диаграма в правилата), помисли или удар, че информацията за игра самата платка, ако има е стая - за най-добри резултати, го сложи на няколко места в борда на различни ъгли, така че никой не трябва да се чете с главата надолу, за да го видите. Една алтернатива е да се създадат модели на листове, които могат да бъдат отпечатани отделно и подаде на всеки играч.\nКакви програми да използвате за да създадете тези компоненти? Както при всичко друго в Global Game Jam, инструментите зависят изцяло от вас. Въпреки това – за улеснение – ние предлагаме следните предложения:\nОтпечатаните правила съдържат предимно текст, така че това се прави най-лесно с програма за обработка на текст като Microsoft Word.\nСъс софтуер за презентации като PowerPoint могат да бъдат направени доста лесно. Такива програми вече има шаблони за правоъгълници и закръглени такива със закръглени ъгли и можете зададете точните размери, и да преизползвате формата за всяка карта.\nИгровата дъска и други компоненти\nАко имате много илюстрации, използвайте софтуера за риусване и графична обработка, с който сте свикнали най-много (например Adobe Photoshop или Illustrator). С тях можете да експортирате в различни формати като JPG или BMP, за да импортирате в други документи, ако е необходимо. Ако можете да правите хубави хартиени прототипи рисувани на ръка (пък и не е казано, че трябва да се използва компютър, нали?) можете да попитате вашия домакин за достъп до скенер, цифров фотоапарат и т.н. Това ще ви улесни много. Така можете да направите дъската да изглежда отлично, и пак да я споделяте с други чрез сканирано изображение вкарано в PDF.\nВ идеалния случай, трябва да се съчетае всичко в един документ в достъпен и преносим формат като PDF. Можете да изтеглите безплатна програма за генериране на PDF.\nОбщи съвети за дизайн на настолна игра\nМоже би ще започнете с кратък брейнсторминг върху историята или абстрактната идея за играта от една страна, или по-подробна игрова механика или техника на игра от друга. Хората изглежда често попадат в някоя от тези две категории. Без значение, запитайте се след това тези три въпроса: "Забавно ли е това?", "Това ще бъде ли забавно след един час?", и "Има ли тази игра специфични качества, които правят оптималното решение трудно да бъде открито или променящо се в зависимост от другите играчи?"\nНикой не продължава да играе морски шах след първите няколко игри, защото възможностите бързо се изчерпват. Но какво ще стане, ако можехте да премахнете фигура, или да промените O на X или да ги преместите в съседно празно квадратче? Нямате добра идея? Защо не вземе нещо познато и промените само едно нещо в него. Дали тогава не става изведнъж по-малко ясно каква е печелившата стратегия? Развиване на идеята на играта може да бъде добър начин да се стигне до нещо неочаквано различно и интересно. Никой няма да ви обвини в плагиатство, ако сте искрени и не просто копирате нещо старо.\nПравете бързи прототипи и прекарвайте повечето си време в тестване и подобряване на своя дизайн в повтарящи се итерации. В ранните етапи, използвайте всичко, което е на разположение: хвърчащи листчета, хартия, зарчета, монети от джоба си. Фокусирайте се върху външния вид и усещането на играта по-късно, след като сте затвърдили как искате да функционират основните механизми и компоненти.\nНе забравяйте, че за да бъде наистина изгладена вашата игра, тя ще трябва да бъде изиграна много пъти. Страшно много! Играйте с дизайнерите, като си водите записки за неща, които "просто не работят", както и за "внезапни проблясъци на вдъхновение." Играйте и с някой, който НЕ е от дизайнерите, ами от хората наоколо, и го питайте въпроси по време на играта. Друг член на екипа трябва да води внимателни записки за неща, които са неочаквани или не са забавни по принцип. Ако можете, направете и тест “на сляпо”: други хора да играят играта без дизайнерите да присъстват. Дайте им прецизни инструкции да си водят бележки и да коментират развитието на играта. След това, дизайнерите могат да се върнат и да задават въпроси, но отговори като "О, тези идиоти не разбират играта ми!" на истински объркани тестери на играта не е точно правилното поведение. Вашата работа като дизайнер е да направите играта достъпна. Ако е тестовите играчи не могат да разберат какво става, вие сте този, който се е провалил, а не те. Ако случайно адвокатът в стаята тества играта ви: "Ами, в правилата никъде не пише, че не мога да разменя един оранжев триъгълник. С други думи, аз винаги печеля!", не се дръжте грубо, а му благодарете. Да, той изкривява играта ви умишлено. "Очевидно е, че не се прави така..." - но той дава един чудесен пример за това какво да направите, за да не бъде играта небалансиран и дразнеща! Като дизайнер, вашата работа е да създадете солидна конструкция, не да спорите с вашите тестери. И не забравяйте, че целта на тестването на играта е да бъдат намерени проблеми. Така че колкото повече проблеми открият, толкова по-добре!\nДонесете материали за прототип с вас, ако ги имате. Празни картички, хартия (бяла, амбалажна и с картинки), различни видове и цветове зарчета, пластмасови или стъклени пионки и фигури, монети, стандартни моливи (ще триете много!), цветни моливи ... няма да използвате всичко, но донесете кутия с вас в която сложете всичко, което видите около вас и мислите, че може да бъде полезно. Или пък, попитайте вашите домакини какви материали за прототип са в състояние да предоставят те. Много организаторите вероятно ще ви благодарят за това, че напомняте за възможни материали, които биха могли да предоставят.


Мулчер INO PROFI P в Мулчери – Tractor.BG\nМодел Мулчери Мулчер INO PROFI P\nНомер на обявата: 64066\nМлчер PROFI P\nПрофесионален мултифункционален мулчер, подходящ за големи трактори – 120 – 130 к.с. Тази машина притежава изключително голям брой приложения. Може да се използва за раздробяване на трева, слама, памук, стъбла от царевица, листа на картофи и цвекло, захарна тръстика и др.; храсти и дръвчета – до 8 см в диаметър. PROFI P е подходящ също при почистване и обновяване на пасища и за поддържането на открити площи като цяло. Мощна и мултифункционална, тази машина е перфектна за големи фермери и стопанства.\nСтандартно е оборудван с Y-ножове, регулируеми по височина задни колела и механична система за надлъжно транспортиране на машината по пътищата\nТриточково окачване за трактори II и III категория\nРедуктор 1000 об/мин с защита\nРегулируеми по височина задни колела\nЗаден валяк Ø 200 мм\nХидравлично отваряне на задния капак\nЗдравейте, Интересувам се от вашата оферта ''Мулчер INO PROFI P'' (№: 64066). Моля, свържете се с мен.\nМодел: Мулчери Мулчер INO PROFI P\nВИЖТЕ ПОДОБНИ ОФЕРТИ НА Мулчер INO PROFI P\nБрой търсения 4146211\nРазгледани обяви 2663384


Начало » За Аладжа манастир» История\nЗа миналото на средновековния скален манастир край Варна е известно много малко. Оскъдните находки не дават отговор чии грижливи ръце са оформи-ли естествените пещерни ниши в монашеско обиталище.\nПредания разказват, че по времето на жестоките гонения срещу християните в Римската империя в това закътано и пустинно място са намерили убежище неколцина изгнаници от близкия град Одесос.\nПрез 313 г. император Константин Велики обявява християнската религия за равнопоставена с останалите в империята. Той и неговите наследници предприемат масово църковно строителство. На много места, свързани с мъченическия подвиг на първите християни възникват монашески обители.\nПредполага се, че през V – VІ век тук е възникнал един от най-старите християнски центрове на Балканите, за които споменава в хрониките си византий-ският император Константин VII Багренородни ( 913 – 959 г. ) . Свидетелство за това са скалният комплекс “Катакомбите”, останките от една голяма базилика и едно малко укрепление, датирани към този период. Каква е тяхната съдба след създаването на българската държава през VII век е неизвестно.\nПриемането на християнството в България през 864 г. дава възможност за възраждане на пустиножителството и скалните манастири. Появата и разпростра-нението им е свързано с дейността на Великия български пустинник св. Иван Рилски.\nНяма сведения за това кога е възникнала средновековната монашеска обител в тази местност. По време на византийското владичество в България\n( ХІ – ХІІ в. ) са възстановени много църкви и манастири от раннохристиянския период. Възможно е скалният манастир да е основан по това време. Монасите, които са се заселили тук, навярно са били привлечени от гористата и уединена местност, от многобройните водоизточници и естествените скални кухини, удобни за изсичане на килии. Старата християнска слава на това място и “Катакомбите” от раннохристиянския период сигурно също са допринесли за това.\nПериодът на Второто българско царство ( ХІІ – ХІV в.) е белязан с нов възход на българската духовност. По волята и с подкрепата на българските царе са обновени голяма част от старите и изградени множество нови манастири. Наред с градените манастири голям разцвет бележат и скалните монашески обители. Прогонени от зачестилите нападения на османските турци в източните райони на Балканския полуостров, голям брой монаси-исихасти намират убежище в големите отшелнически колонии край Червен, Иваново и др. в Североизточна България.\nСред тях Аладжа манастир изпъква със своята големина и живописна украса. Има сигурни доказателства, че манастирът е бил обновен и изписан повторно с помощта на владетелите от Добруджанското деспотство.\nОсманската експанзия на Балканите слага край на монашеската обител.\nЕдно предание разказва, че монасите са били избити от османските нашественици след поражението на кръстоносната армия, водена от полско-унгарския крал Владислав ІІІ Ягело в битката при Варна през 1444 година.\nЛишен от подкрепата на държавата и църквата в условията на чуждото робство, през следващите столетия манастирът постепенно потъва в забрава. Времето не е пощадило и истинското му християнско име. До нас е достигнало само арабско-турското “аладжа”, което в превод означава “пъстър, шарен”.\nВ края на ХІХ век Карел Шкорпил е записал едно предание, според което името на манастира е било “Св. Спас” ( от Христос Спасител ) или “Възнесение Господне”.\nДнес, като част от Регионалния исторически музей във Варна, Аладжа манастир посреща десетки хиляди посетители от цял свят и заема важно място в системата на международния културен туризъм.


Треньор на Bristol Bears се сблъсква с критиките на Пат Лам по адрес на “ Wagatha Christie – Rugby pod\nТреньор на Bristol Bears се сблъсква с критиките на Пат Лам по адрес на “ Wagatha Christie\nЕксклузивно: Омар Мунейм, който отрича да е замесен, е бил потърсен от играчите заради туитове за тренировъчните методи на Бристол\nОмар Мунеймне е треньор по защитата на Bristol Bears\nТреньорът по отбрана на Bristol Bears Omar Mouneimne е бил изправен пред старшите играчи на клуба като главен заподозрян за акаунт в Twitter, който критикува директора на ръгбито Pat Lam, пише Telegraph Sport.\nБристол, които се намират на десето място след разочароващ сезон на терена, се забъркаха в свой собствен скандал “ Wagatha Christie“ извън него, свързан с онлайн коментари от вече изтрит акаунт.\nМунеймн категорично отрича да е замесен и остава на поста си в клуба от Премиършип. Именно играчите, сред които и вторият ред Дейв Атууд, първи вдигнаха тревога, след като акаунт, наречен „GrindRugby“, публикува няколко коментара, които сякаш подсказваха, че е запознат с методите на тренировки на Бристол.\nВ отговор на публикациите, критикуващи защитата на Бристол, която е допуснала третия най-голям брой точки и есета през тази кампания, „GrindRugby“ отговори: „Погледнете статистиката на защитата за миналия сезон – на първо място в лигата! Пат иска 5 мин. от тренировката за защита на седмица, за да се съсредоточи върху атаката – абсолютна глупост!“ Акаунтът отговори на друг пост: „Но всичко, което Пат иска да прави, е да тренира атака!! И дори не в темпо или с ентусиазъм. Той убива всички в отбора.“\nТова привлече вниманието на бившия втори ред на Англия Атууд, който го нарече „странно специфична критика“ и добави: „случайно гледаш ли ни как тренираме?“\nПоследваха още режещи коментари за Лам от GrindRugby. „На играчите вече им е писнало! Моуловете и лайн-аутите също са шокиращи днес – тренировките само в атака не ни печелят нищо!“\nДруг пост пък специално защитаваше Мунеймн от критиките. „Знаете ли, че Омар има 16 години опит в професионалното треньорство с огромни успехи във всеки клуб?“\nПодобно на сегашния случай с “ Wagatha Christie“ – в който Ребека Варди в момента съди Колин Рууни за клевета след обвиненията, че фалшиви истории са били пуснати в таблоидите – няма преки доказателства, че Mouneimne е управлявал акаунта, който след това е бил премахнат, тъй като играчите са отнесли притесненията си към ръководството.\nТова би бил най-високопрофилният ръгби акаунт за изгаряне в Twitter след „Jaco Johan“, който беше силно свързан с директора по ръгби на Спрингбокс Раси Еразъм по време на серията „Lions“ миналото лято.\nБивш състезател по смесени бойни изкуства, Mouneimne включва техники за борба в много от защитните си упражнения. Южноафриканецът се присъедини към Бристол от Уорчестър през 2020 г. През миналия сезон Бристол допусна втория най-малък брой точки и есета в дивизията.\nВъпреки това, както и в много други отдели в клуба, Mouneimne не успя да поддържа тези високи стандарти през този сезон. Загубата на центъра Сиале Пиутау, капитана на клуба в защита от предишната кампания, се усети остро, а поредицата от контузии на ключови играчи допълнително наруши приемствеността.\nРазочароващият сезон се усложни от грешката на клуба с тавана на заплатите, когато не успя да освободи редица играчи, преди да влезе в сила автоматичното удължаване на договорите им. Това доведе до разпродажба на играчи, като през последните седмици Аттууд, пропа Джон Афоа, центърът Антоан Фриш, крилото Алапати Лейуа и номер 8 Нейтън Хюз се договориха за други договори.\nСпоред информация на Telegraph Sport полузащитникът Тиф Идън заминава за Франция, а крилото Люк Морахан вероятно ще се върне в Австралия, въпреки че интересът към него се проявява от страна на Wasps. Клубът продължава да е уверен, че до лятото ще успее да се вмести в тавана на заплатите от 5 млн. паунда, но основният ефект от грешката, която доведе до напускането на изпълнителния директор Марк Тейнтън, е замразяването на наемането на нови играчи, въпреки че клубът търси блокировач и вътрешен център.\nВъпреки разочароващия сезон, Лам запазва пълната подкрепа на собственика Стив Лансдаун и ще бъде подкрепен от пристигането на полузащитника Ей Джей Макгинти и английския проп от Бристол Елис Генге през лятото.\nГоворител на клуба отказа да коментира публикацията на Telegraph Sport от снощи. Мунеймн не беше открит за коментар.\nАнглияБристол БеърсПат ЛамРъгбиРъгби БългарияSIX NATIONS\nПредишна Предишна публикация: Болезненият урок за 45 млн. долара от 2003 г. трябва да бъде взет под внимание, ако искаме Австралийското ръгби да процъфтява\nСледваща Следваща публикация: Настъпва ли най-накрая промяна в ръгби съюза? Япония и Фиджи заслужават много повече от още един фалстарт


Корнелия Нинова: Няма да позволим някой да трупа пари от спекула на гърба на нещастието на народа\nМар 23, 2020 Новини Парламентарен живот 0 297\nГЕРБ управляват, ГЕРБ носи отговорност\nИзправени сме пред голямо предизвикателство като народ и напоследък постоянно се чуват призиви за единство, за консенсус и съгласие. Да, трябва единни, като народ, да се изправим пред това предизвикателство и да го преодолеем. Ние, като политическа сила, дадохме своя принос в национално политическо съгласие, подкрепяйки решението за извънредно положение. Уви, този кредит на доверие към правителството не беше оправдан. Точно обратното. И днес обсъждаме Закона за мерките при извънредно положение, който е доказателство за пропиленият кредит на доверие, даден на ГЕРБ и "Обединени патриоти". Този закон трябваше да уреди спешни мерки за овладяване на кризата и мерки за преодоляване на последиците от нея. На първо време, най-важният – чрез социална изолация, изолация в контактите ни да ограничим разпространението на болестта. Постигнахте го чудесно – наложихте най-рестриктивните мерки, за да се постигне този ефект. Оттук нататък трябваше да се реагира, за да се снабди населението, медицинският персонал с маски, дезинфектанти, облекла. Не го направихте с този закон. Отхвърлихте предложението на левицата да се размрази Държавният резерв, да се разблокират средства и материали от него и да се осигури като спешна мярка тази помощ от страна на държавата не само към лекарите, но и към всички български граждани. Защо стои въпросът и той ще стои дълго? Дали пък в резерва няма липси или нямате компетентност да проумеете, че резервът може да интервенира на пазара и да помогне в тази криза на българския народ. Ще се разбере с времето.\nНа следващо място трябваше да се помогне на здравната система и да се поемат застрашените от вируса с лечение. И това не направихте със закона. Отхвърлихте предложението на БСП да се уреди статутът на частните болници, да се изпълни конституционният ангажимент за равнопоставеност на частната, държавната и общинската собственост. Помогнахте ли на лекарите? В закона липсва вашият ангажимент за увеличаване на възнаграждението с 1000 лв. на лекарите. И до ден днешен не е ясно как и дали изобщо изпълнихте този ангажимент, поет от премиера. По този най-важен първи въпрос, да го наречем здраве - какво направихте в закона. Самоизолация и рестрикции, отнемане на права, без никакво решаване на реалните проблеми и даване на стимули. Стигнахте дотам – министърът на правосъдието, не Министерският съвет, да поиска дерогация на Конвенцията по правата на човека в Страсбург. Защо лишавате българските граждани от правото на жалба и защита, която им е гарантирана по българската Конституция? Ето това направихте – ограничения, рестрикции, без стимули и засягане на права.\nВторият най-важен въпрос, който трябваше да решим със закона – социално-икономически мерки за преодоляване на последиците от кризата. В цял свят изолацията и ограниченията вървят със стимули за икономиката и домакинствата – намаляване на лихви, увеличаване обезщетенията за безработица, ваучери в помощ на семействата, държавни гаранции за кредити на фирми и можем да изреждаме още от разумните и отговорните мерки, предприети в цял свят от други правителства. Само тук няма нищо подобно.\nОтхвърлихте предложението на БСП, внесено в закона, за актуализация на бюджета. Нещо повече, разбрахме, че от 1,5 млрд. излишък отпреди 20 дни, държавата вече е на 3,5 млрд. дефицит – без никакъв отговор. Какво се случи за тези 20 дни и къде отидоха тези 5 млрд.? Къде са буферите, заложени в бюджета и колко са? Никакви отговори.\nВървите с всекидневни спекулации, че ако днес помогнем на малкия и среден бизнес и на работниците, нямало да има пари за пенсионерите. Дори и в този критичен момент, когато призовавате за единение, разделяте българския народ едни срещу други – работещи срещу пенсионери, без да мислите, че тези, които ще осигурят пенсиите на пенсионерите, са именно работещите днес. Грижейки се за тях, ще гарантираме парите на пенсионерите в бъдеще.\nОт днес научаваме тревожната новина, че има 1300 регистрирани безработни за един ден на борсата. Какво правите за тези хора? Какво направихте с този закон – отхвърлихте предложенията на БСП за помощ от страна на държавата към фирми – за замразяване сметките за ток, парно и вода. Приехте, че държавата ще помогне с 60% от заплатите на работещите, но ако фирмите имат 40%, за да поемат остатъка до 100%. Нека минем на едно по-житейско равнище, представете си един малък семеен хотел, затворен, не може да поеме 40% от заплатите на своите служители. Какво ще се случи с тях? Той няма да получи онези 60%, които държавата му обещава, защото сам не може да поеме другите 40%. Какво следва – фалит и увеличаване на безработицата.\nТук стои и въпросът за спекулата, който угодно раздухахте в последните 24 часа с всякакви спекулации. Вкупом говорите срещу БСП за предложението ни против спекулата, но нито едно по-добро не предложихте. Десет дни поставяме въпроса да предприемете мерки и следваше единствено гробно мълчание. Фактите – за тези 10 дни от 10 ст. – маските стигнаха десетки левове. Днес чухме, че един килограм дезинфектант е предлаган за 900 лв. На едро, на стокови борси и тържища, за една седмица, цените се повишиха с 3,25%, а на дребно – между 15% и 20%. Добре, не приемате нашето предложение, сигурно не е съвършено, но питаме – отговорете на едно българско семейство, двама работещи излизат в неплатен отпуск – с кредит, със сметки, които дължат, без заплати и при растящи цени. Добре, дайте формулата. Нашата не Ви харесва, дайте вашата. Как да се справи това семейство? Не му замразявате ипотеката, не му замразявате сметките, не му помагате с обезщетения за безработица и цените се качват. А един пенсионер с 300 лв. пенсия? Как да отговори на всички тези въпроси през следващите седмици?\nОчакваме след като не приемате нашите предложения, да дадете ваши. Защото трябва да е ясно, дори и в извънредно положение, че вие управлявате държавата. Вие носите отговорността за днешния ден и за последствията от кризата. Предложете план за действие – нямате такъв.\nНие ще подкрепим ветото с разбиране, че нашето предложение не е съвършено и ще внесем прецизиран текст. Но искаме да е ясно – няма да позволим някой да трупа пари на гърба на болестта и нещастието на цял един народ. Няма да се примирим с безсилието, безхаберието и хаоса на правителството и ще искаме от вас докрай национален социално-икономически план за последиците от кризата, за помощ на българската икономика и на пострадалите български граждани.


Грипната ваканция свърши, епидемията продължава\nЗаболеваемостта в региона остава много висока – 318 на 10 000 души\nот Екип Марица 29.01.2019 | 11:50 324 прегледа 0\nГрипната ваканция в Пазарджишко няма да бъде удължавана отново. От утре децата тръгват на училище, реши Областният щаб за борба с грипа и острите респиратори заболявания.\nОбявената епидемия обаче остава в сила, заедно с всички разпоредени от Здравната инспекция мерки.\nКато цяло в региона заболеваемостта остава много висока – 318 на 10 000 души за миналата седмица. На ден се регистрират по около 40 нови пациенти с вирусни инфекции, съобщи д-р Магдалена Станева, началник на отдела по заразни и паразитни болести към РЗИ. Няма данни каква е ситуацията в отделните общини – оказа се, че РЗИ не води такава статистика. Облстният управител Стефан Мирев обаче уточни, че ако по места все още има по-масово разпространение на инфекции, кметовете могат да обявят ваканция за училищата в съответната община.\nВ лечебните заведения отчитат спад на заболеваемостта сред подрастващите в ученическа възраст. Не са толкова много и тези между 18 и 64 години, съобщи д-р Красимир Кулински, председател на Сдружението на общопрактикуващите лекари. При децата в предучилищна възраст заболелите от вируси пък били единични случаи.\nПодобна е ситуацията и в болниците. На заседанието присъстваше Галина Цинигарова от „Хигия“, която съобщи, че все още не са малко получилите усложнения, но вече се усеща намаляване на броя им.


Много ли са университетите в България? | Анализи и Коментари | Новини от България и Света | OFFNews.bg\nПоследна промяна на 05 ноември 2012 в 11:35 9153 5\nКогато се заговори за образование и образователна система, много често се спекулира - от политиците, от медиите и дори от обикновените хора. Когато се предприеме една реформа, политиците казват, че е гениална, медиите я осмиват, а хората я опропастяват с наивното си черногледство. Но ако един средно интелигентен човек излезе от злободневните скандали и погледне нещата отстрани, като страничен наблюдател, нещата стават много по-различни. Те добиват вид на истинска гротеска, защото в крайна сметка се оказва, че нито политиците, нито медиите разбират какво е образователна система, как функционира тя, коя система трябва да следваме и защо именно нея следваме.\nАз не мога да кажа, че съм специалист в областта на науката и образованието. Затова не мога да ви дам рецепта "кой модел да следваме", нито да правя съпоставки за качество. Вместо това мога да ви дам тема за размисъл, пък вие преценете какво са ви говорили политиците, какво са ви говорили медиите и на чия въдица евентуално сте се хванали самите вие (ха дано не сте).\nВ България има 52 университета и колежи. По последно преброяване, населението ни е 7 364 570 души. Това прави по един ВУЗ на 141 626 човека. И масовото мнение е, че това е много. Прекалено много. Направете анкета и ще видите безспорни резултати, че това е именно общественото мнение.\nВ същия момент обаче политици и медии охотно дават примери със Съединените американски щати. Медиите съпоставят с "вижте тук как е зле, а там как е добре", а от там и политиците обичат да обещават "ще направим и ние като американците". Да видим какво е положението в САЩ тогава. По данни на Уикипедия в САЩ има 4 495 университета, колежа и "младши колежи" (последните отговарящи най-добре на нашенските колежи - две години професионална подготовка след средно образование). Пак според същия източник населението към 2012 година е 314 667 000 души. Което прави по... един ВУЗ на 70 003 човека.\nИ какво стана - за да станем както е в САЩ, ние трябва да имаме два пъти повече ВУЗ-ове, отколкото сега! Господа журналисти и господа читатели - не изпадайте в подобни парадокси. Хем там е хубаво, хем тяхната стратегия не е хубава. Как става така?\nПодобно е положението в Швейцария - ако броим всичко заедно с техните "fine arts" университети, там се пада по един университет на 89 887 души. Значи ако искаме да сме "Швейцария на Балканите" трябва да увеличим университетите си двойно! Пак проблем, нали?\nОбаче в този момент моментално ще се включи опозиция на това мое мнение. Ще се изнесат нови данни от други държави:\n- Великобритания - 91 университета и 133 висши учебни заведения (неакредитирани да се назоват "университет", т.е. по аналогия - колежи). Население 62 262 000 души. Това прави по един ВУЗ на 277 955 души. За да стигнем Великобритания, трябва да намалим университетите си наполовина.\n- Германия - 70 университета и колежи (като както при нас всъщност колежи почти няма), население 81 799 600 души, което прави по един ВУЗ на 1 168 565 човека. За да станем както в Германия, трябва да намалим университетите си цели 8 пъти.\n- Италия - 83 университета и колежи, население 60 813 326 души, което прави по един университет на 732 690 човека. Трябва да намалим университетите си 5 пъти, ако искаме да станем като в Италия.\n- Испания - 73 университета, 47 190 493 души или един ВУЗ на 646 445 души. Или трябва да си намалим университетите 4-5 пъти, за да станем като в Испания.\n- Русия - 445 университета, 143 200 000 души или един ВУЗ на 321 797 души. За да станем както в Русия, трябва да си намалим университетите два пъти.\nАко продължите с големите икономики, ще видите подобни числа.\nВиждаме, че нещата все пак се накланят към това, че САЩ и Швейцария са някакво изключение и в България наистина има прекалено много ВУЗ-ове. Защо ги има тези две изключения с толкова много университети? Ще елементаризирам отговора - просто могат да си го позволят, т.е. имат ресурса да го направят. Наличието на много университети не е порок и не е нещо лошо, ако можеш да си го позволиш. Някои ще кажат, че по този начин се губи време - ще се окаже, че много хора учат, вместо да работят, а от ученето се оказва, че не са получили кой знае какво, за да подобрят свои професионални знания и умения. И ще бъдат прави! Но, от друга страна, същото може да се каже за пенсионерите - много от тях все още са с всичкия си акъл, имат и физическа сила за упражняване на някои по-леки професии - защо тогава да им плащаме пенсии и да не работят нищо (почти безсмислено от икономическа гледна точка съществуване)?\nХайде стига вече, всички сметки дотук бяха криви! Защо? Защото няма нищо общо между образователната система на една голяма и богата държава с образователната система на една малка и сравнително бедна такава! Целите на образователната система в такива държави е коренно различна. Нека се сравняваме с някой, който е сравним с нас. Ще взема някои държави със сходна на нашата история, но минали вече няколко крачки напред. Географията също е важна! Например:\n- Чехия - 72 ВУЗ, 10 512 208 души или един ВУЗ на 146 002 души. Хм, позната пропорция, а?\n- Словакия - 34 ВУЗ, 5 445 324 души или един ВУЗ на 160 156 души. Отново пропорцията не е толкова далеч от нашата.\n- Унгария - 74 ВУЗ, 9 942 000 души или един ВУЗ на 134 351 души. Ами пак позната пропорция!\n- Гърция - 74 ВУЗ, 10 787 690 души или един ВУЗ на 145 779 души. И пак позната пропорция!\n- Австрия - 56 ВУЗ, 8 414 638 души или един ВУЗ на 150 261 души. Еее, пак позната пропорция!\n- Румъния - 114 ВУЗ, 21848504 души или един ВУЗ на 191 653 души. Е, тук имаме съществена разлика, но и държавата е съществено по-голяма от нашата.\nЗащо се получава така, че малките и по-бедните държави имат повече университети, отколкото тези, които са големи и икономически по-добре? Отново ще се наложи да елементаризирам отговора. Големите държави и богатите икономики могат да си позволят т.нар. "аутсорсинг", също така могат да си позволят внос на качествени кадри. Малките държави и особено бедните държави не могат да си позволят да внасят готови кадри, следователно единственият им шанс е да си произведат сами такива. И понеже много от произведените кадри биват привлечени от големите, на малките им се налага да произвеждат повече. Съответно и техните бюджети са доста по-различни - дава се много повече за образование, а се пести от много други неща като здравеопазване, инфраструктура, сигурност и др.\nЗаключение: Ами НЕ, висшите учебни заведения в България НЕ са много! Напротив - гледайки практиката от близките до нас държави, те са точно толкова, колкото трябва!\nИ все пак дойде моментът и не мога да се стърпя да не кажа друго важно нещо - броенето на университети и колежи изначало е глупост! То дава някаква статистика, дава някаква гледна точка, но само по себе си то не казва нищо съществено. Защото, внимание - ще го напиша с главни букви:\nНЕ Е ВАЖНО КОЛКО СА УНИВЕРСИТЕТИТЕ, ВАЖНО Е КОЛКО СА СТУДЕНТИТЕ И КАКВО КАЧЕСТВО НА ОБРАЗОВАНИЕ ПОЛУЧАВАТ ТЕ!\nДали ще ги обучаваме в две различни сгради, в които ще се помещават два университета, или пък ще се обучават в същите две сгради, които ще са под шапката на един университет, няма никаква разлика за процеса на обучение и за знанията които ще получат. Разликата е чисто фискална - окрупняването на университетите намалява административните разходи и облекчава бюджета. За сметка на това обаче се намалява конкуренцията.\nОбразованието е стремеж за бедните, абсолютна необходимост за богатите и оптимизационна задача за дълготрайно развитие, която е с множество параметри. Не може с лека ръка да отсичате "много са университетите, трябва да ги затваряме!". Преди това трябва да премислите много, ама много други неща. Аз лично не се смятам за компетентен да го направя. Затова лично аз ще оставя компетентните хора да си свършат работата. Важно е вие да направите същото. Това, срещу което наистина трябва да се борим заедно е популизма на политиците и изкривената информация в медиите. Те обикновено са взаимно свързани.\nП.П. В статията съм използвал само данни от Уикипедия. Не гарантирам за тяхната достоверност. И осъзнавам, че не съм отделил университети от колежи, от академии и др, което също си е вид манипулация от моя страна. Но това е красотата на науката "Статистика" - в зависимост от това как броиш, получаваш едни или други резултати.\nМоля читателите за извинение за евентуалните правописни грешки, които съм допуснал (и предвид късния час и многото бира, предполагам, че са много).\nспециалисти качество на образованието кадри висше образование статистика за университетите университети\n07.11 2012 в 22:22\nМного ли са осемхилядниците в РБ?\nАми в огромните САЩ, Русия, Канада, Европейски съюз, Африка и т.н.\nАми в неголемия по площ Непал.\nА колко от РБ са ги изкачвали,\nи колко от изброените по горе...\n06.11 2012 в 12:04\nИма грешен линк в статията.\n05.11 2012 в 20:28\nКоличеството на приетите студенти се увеличава (главно заради стратегия "Европа 2020", а и не само). Това, в комбинация с поколенията от демографска криза (90те), води до заблудата, че качеството на обучение се понижава. Аз не съм съгласен с този извод, защото отново ще стигнем до "зависи как се мери".\nАко мерите общото ниво на студентите (абсолютен среден успех спрямо това, което е било преди - да кажем в "соца" и през 90те), тогава да - качеството несъмнено е паднало. Но това е грешен аршин за мерене! Защото ако в България имахме само един университет със само един единствен студент учещ в него, то общото ниво щеше със сигурност да е перфектно - пълен отличен 6.\nВиж, ако мерим броя на завършилите специалисти, които са излезли и са се реализирали на пазара на труда СПОРЕД ПОСТАВЕНИТЕ ЦЕЛИ от МОМН, тогава мерките стават съвсем различни. Качеството трябва да се мери на принципа "до колко изпълнихме поставените цели".\nЕ, няма да скрия, че поне в сферата, в която работя - информатика, ИТ - има много какво да се желае. Непрестанно завършват нови и нови студенти, а недостиг на квалифицирана работна ръка има перманентно. Така, че поне в тази област мога да си позволя да твърдя, че все още целите не са постигнати, т.е. има какво да се желае от качеството. Но в никакъв случай не твърдя, че то спада!\n05.11 2012 в 18:25\nБе, университети ... Абсурда започва още от "университет по ...". Все пак "Университет", или все пак "по", което значи че вече може да е каквото иска, само не е университет. Профанизацията продължава с прелетните преподаватели, и че това в крайна сметка са търговски кантори, с единствена цел - печалба. Значи лавки за дипломи.\nВсичките са само по разните лаладжийски специалности, както им казваха някога, и никъде няма нищо от природните науки, понеже те искат голяма и чудовищно скъпа база. И така младежите вземат двайсетина изпита, за което в добрия случай прочитат по един тъничък, и обикновенно повърхностен учебник, и вече "имат вишо" На повечето и силни им личи че за цял живот са прочели двайсетина книги, и нищо повече.\n05.11 2012 в 13:10\nпоздрави и признание за отделеното време, ровенето и систематизирането на информацията. И най-вече за извода /поантата, ха-ха/, че е важно качеството на образование, което получават студентите.\nНо точно поради - вярвам, ще се съгласите малко глобално - наблюдението, че у нас тъкмо това качество все повече пада, ми се струва, че и ВУЗ-овете идват в повечко. Какво ще кажете за тези в Перник, Правец или мерака на Видинчани да си открият...\nАми то, ако на шега размисля, Гоцеделчевчани имат вече футболен отбор /професионален/ в А-група. Значи плачат за филиал на ВИФ, най-малкото. Треньорски профил, спортна журналистика, рехабилитация и възстановяване, такива специалности.\nИ сега има мастити титулувани люде, които преподават на по 4-5 места, както и пръкнали се новозавършили преподаватели /които да речем, си знаят, че не стават за друго/ - запълващи места и картината на заниженото откъм качество образование.\nВъпреки кризата /или точно заради нея, макар изказването ми да идва някак "нехуманно"/, ВУЗ-овете се множат. А в по-малко - биха преподавали и по-малко /вероятно по-качествени тогава/ преподаватели на по-ниска бройка студенти, но поне с повече желание да учат /защото избора им на заведение ще е стеснен/.\nИ все пак, бих разширил Вашето изречение-извод: когато държавната система има ясна програма какво й е нужно и качеството на учебния процес и по-добро, за броя на университетите няма да се дискутира толкова.


ВАП сезира МОСВ да извърши незабавна проверка в Национален парк "Рила" - struma - Онлайн вестник\nВАП сезира МОСВ да извърши незабавна проверка в Национален парк „Рила“\nВърховната административна прокуратура (ВАП) възлага на министъра на околната среда и водите (МОСВ) да извърши незабавна проверка – каква е причината в Национален парк „Рила“ да е имало тежка строителна техника, съобщиха от ВАП.\nТова се прави в изпълнение на конституционния прерогатив на прокуратурата по опазване на законността и защита на обществения интерес и на основание чл.145 от Закона за съдебната власт.\nПроверката е образувана по информация в медиите за забелязани тежки строителни машини в района на Седемте рилски езера в Национален парк „Рила“. Твърди се, че строителните дейности, осъществявани в района на езерото „Бъбрека“, са незаконосъобразни. По този повод ОП – Кюстендил е възложила проверка на Областна дирекция на МВР, за което Върховна административна прокуратура е информирана.\nПредвид изнесената в медиите информация, както и засегнатите обществените отношения, свързани с опазване на природата, националното и общочовешко богатство и достояние, и като специална форма на опазване, способстващи за развитието на културата и науката, и за благополучието на обществото, ВАП намира за необходимо извършването на проверка, която е от компетентността на МОСВ. При нея следва да установи по документи и на място кое юридическо лице изпълнява дейностите по проекта, както и кой е разпоредил в Природния парк да се осъществява строителна работа с багери. Фирмата, извършваща дейностите, имала ли е изготвен, съгласуван и одобрен проект за строително-ремонтните дейности в парк „Рила“.\nЗа предприетите мерки и резултатите от тях ВАП следва да бъде уведомена незабавно.\nTags: Национален парк\nЗaдържаха дясната ръка на Васил Божков, В. Балтов в Сандански


Пианото + стойката е с тегло от 45кг. Пристига опаковано в 1 кашон. Размерите на пианото в сглобено положение със стойка са: Ширина 139.5cm,Дълбочина 40cm , Височина 81cm. Цвят на пианото и стойката - клен.\nВключване и изключване на ефекти, Включване/изключване пиано, За главен звук, Сила на звука на ефектите\nУкулеле Fender Ukulele U'Uku\nЕлектрическа китара EKO VL-480 Aged Cherry Sunburst Flamed\nЕлектро-акустична китара DEAN Exotica Quilt Ash A/E - Trans Brazilia\n7 042,00 лв.\nЕлектро-акустична китара Fender CD-60SCE BK


Експерти: Масово ни лъжат с каратите на златото\nАвстрия въвежда мораториум върху кредитипреди 2 минути\nКристиан Вигенин, БСП: Няма нужда от самохвалството на министър-председателяпреди 18 минути\n5 зодии, на които природата е дала най-многопреди 34 минути\nПроф. Кантарджиев: Здравето на нацията е на първо мястопреди 38 минути\nЕкатерина Захариева: Фалшива новина е, че Европейският съюз ни е изоставилпреди 54 минути\nРазрешиха риболова, но само през нощтапреди час и 3 минути\nКупувачите да внимават за теглото и най-вече за цената\nПубликувана: 16 Март, 2020 17:52\nВ България непроверени търговци лъжат с каратите на златото и не толкова с използването на други материали вместо него. Това коментира Мартин Миланов, мениджър в най-голямата компания за инвестиционно злато в България.\nВ момента цената на благородния метал е висока и сделките с него бележат ръст. Хората решават да продадат злато, закупено в миналото, но все по-често получават „студен душ“, че каратите са по-малко.\nИзмами се срещат и при бижутата и по-конкретно пръстените и гривните. Най-първият признак за измама е теглото. Ако ви се струва, че бижуто, което купувате, е прекалено леко – най-вероятно е фалшиво. Но има и по-изобретателни измамници. „Бижуто може да се замени с друг метал, например Тунгстен“, разяснява Миланов.\nТой отбелязва също, че има по-модерни начини за фалшифициране на бижута - например при обеците, винтчетата да не са златни, при пръстените - самият сетинг може да не е златен или за да се увеличи тежестта, се слагат топчета от друг метал. Не липсват опити за измама и при историческите монети.\nЕкспертите са категорични с препоръката да не се купува от интернет аукциони. Трябва да се внимава много за цената, ако тя е дори с няколко процента по-ниска от пазарната. Цената на златото може да се провери лесно в интернет.\n„В обекти, извън оторизираните, никой не проверява за качеството на продукта и не може да даде гаранция, че ще получиш това, за което си платил. Трудно може да си потърсиш правата ако бижуто не е истинско“, коментира Миланов. Ако все пак сте решили покупката да е по интернет, задължително трябва да се провери за наличие на физически магазин на съответния търговец - това е знак, че е надежден.\nсърдете се на Рептилите\nДумата „Tungsten“ [tuhng-stuh n] (от думите в шведския език tung и sten – „тежък камък“) се използва за името на елемента волфрам в английския, френския и много други езици, но не и в Скандинавските страни. „Tungsten“ е старата шведска дума за минерала шеелит.\nПундата на Мара каза,че злато не й е необходимо. По петдесетачки да взима й било по-добре.\nАко имате златна монета и я ударите (леко) стрнично върху равна каменна плоча, тя не звънти и не отскача. Все едно я пльосвате върху балатум.\nТова важи за 22-24 карата. Може лесно да се деформира или надраска.Защото златото е меко.\nМоже и с нагряване с горелка. Ако си смени цвета, след като изстине, значи има примеси.\nВсички златни монети имат точно тегло,всяка разлика с повече от два ,три сантиграм е съмнителна,и следва да се провери с лидийски камък и съответният процент киселина.Но опитното око и ръка не могат да бъдат заблудени.\nА у вас, на Кавказе,\nЕдин златен зъб имах\nИ него ми съсипаха...! (Преди ме влечеше златото, сега като видя бай Алипи от горната мааала с ланци, пръстени, часовници, не ме влече...!!!\nБез никаква измама , подарявам над сто килограма злато , 24 карата , искам да се отърва от жената.\nОще ли има низши комплексари, които се кефят на лъскави дрънкулки?\nСпортДе Бройне: Карантината ме убеди да удължа кариерата си с две години


Рачков е длъжник на Зуека! Ето за какво му благодари всеки ден - Новини от шоубизнеса\nРачков е длъжник на Зуека! Ето за какво му благодари всеки ден\nНай-кошмарното участие на водещия на „Капките” е на Нова година – ченето му се отлепя, минути преди с колегата му да излязат пред публика\nВасил Василев-Зуека, който на 30 април празнува 56-тия си рожден ден, е дал път на Димитър Рачков в телевизията. Именно Зуека предлага колегата си на братята Халваджиян да го пробват за водещ на предаването „Господари на ефира”, когато тъкмо го преместили в Нова тв, пише Уикенд.\nЗуека и Рачков стартират като тандем в „Господарите”, а после продължават като такъв в „Като две капки вода”. Сега актьорът от Сливен води шоуто за имитации с Герасим Георгиев-Геро, който също е работил в „Господарите”. Рачков пък от скоро има собствено вечерно шоу в ефира на Нова тв, което чупи всички рейтинги. Професионалните му ангажименти със Зуека вече не са толкова много, но приятелството им е все така сплотено. Двамата са борили заедно трудностите в началото на общия си професионален път като водещи на предаванията на братята Халваджиян.\nАктьорите са споделяли и доста комични, макар на моменти и кризисни, случки. Такава безспорно за Зуека е тази, в която горното му чене се отлепя минути преди с Рачков да открият новогодишната програма в два ресторанта във Велинград. „Това ми е най-кошмарното участие в целия ми живот”, признавал е Зеука, който миналата година отбеляза 30 години в тв ефира.\nВ училище той тренирал лека атлетика, но винаги е искал и знаел, че ще бъде актьор – още от 3 клас. Не се поколебал в мечтата си дори, когато го скъсали три пъти поред на изпитите за ВИТИЗ. „Тогава майка ми каза: „Васко, моля те, бе мамо! Откажи се! Там само с връзки!”. На четвъртия път бил приет. Като се дипломирал, вече нямало задължително разпределение по театрите, и той основал с вече бившата си съпруга Нина Димитрова частен театър „Кредо”, който става доста успешен. Първата им постановка „Шинел” (по Гогол) има над 500 представления, играят я и по света. „Успехът е осъществената мечта. Оттам нататък продължаваш напред”, казвал е актьорът.\nВ телевизията Зуека стартира в студентската програма „Ку-ку” през януари 1990 г. и е чак до финала му през октомври 1994 г. През 1995 г. стартира „Каналето”, пак в ефира на БНТ. Две години по-късно Зуека решава да напусне. „Това беше малко преди да тръгне подготовката за лятното турне. Слави и другите казаха: „Дай поне да направим турнето, пък тогава”. Аз казах: „Не, имам планове”, лаконичен е Васил Василев.\nПрез август, малко след старта на турнето, Слави му се обадил и му казал, че екипът се разпада и го поканил да работят заедно. Два дни по-късно актьорът водил същия разговор с колегите си, които планирали общ проект – Камен Воденичаров, Марта Вачкова, Тончо Токмакчиев, Стефан Рядков, Жоро Торнев. Зуека отказал и на тях.\nВ телевизията се върнал през 1998 г. Известно време водил предаване за филми с Параскева Джукелова. „Със Слави бяхме много близки”, казвал е Зуека, с което е обезсилвал слуховете за конфликт. „Аз съм късметлия! Аз съм галеник на съдбата. Както всички, които тръгнали от там”, споделял е Зуека, визирайки колегите си от „Ку-ку” и „Каналето”.\nТой продължил да играе в театъра и в киното, докато един неочакван разговор го връща в телевизията. Магърдич Халваджиян го поканил за водещ на „Господари на ефира”. Зуека нямал намерение пак да работи в предаване, но като чул за какво става въпрос, веднага разбрал, че ще е стойностно. Стартирал в тандем с Малин Кръстев. Демо версията на предаването направили 9 човека, начело с продуцентът Джуди Халваджиян. Сами търсели видеа с гафове от тв предавания, избирали, преправяли. Демо версията му прегледали от две телевизии, но отказали. Предаването стартира в тв „7 дни” през 2003 г. Малко след това отива в Нова. Димитър Рачков изгрява като водещ на „Господарите”, малко след като шоуто се мести в Нова тв. Нина, вече бившата съпруга на Зуека, с която имат дъщеря, гледала колегата им в пиеса на Шекспир в Сливенския театър. Казала на Зуека, че Рачков е страхотен и трябва да го гледа на сцена. Зуека така и направил, а после го предложил на Джуди и Маги Халваджиян. Те го харесали и започнали разговори с него.\nДо преди това Рачков снимал пред камера само малки роли в скечове в предаването „Клуб НЛО”. Затова и в началото бил малко плах, но със Зуека много бързо се напаснали. Така Рачков и Зуека стават една от емблематичните двойки водещи, които периодично се редуват в ефира на Нова тв с Малин Кръстев и другите познати лица на „Господарите”. „Той е много възприемчив и реактивен, което е много важно за един актьор”, казвал е Зуека за приятеля си Рачков.\nПо-късно, двамата стават водещи на „Като две капки вода”. В първите предавания Зуека и Рачков следвали модела, зададен от формата, който е по чужд лиценз. След това се развихрили, което направило силно впечатление даже на собствениците на шоуто. И веднъж, в разговор, на който и Зуека присъствал, казали, че България е единствената държава, в която това шоу продължава да държи такъв висок рейтинг и това до голяма степен се дължи и на водещите. Акцентът пак е върху изпълнителите, но през останалото време водещите правят шоу.\nЗуека и Рачков са работили заедно не само в телевизията, а и по съвместни участия. Едно такова се превръща в кошмарно за Зуека. Трябвало да водят новогодишната програма в два ресторанта във Велинград – стартират заедно, после водят самостоятелно в заведенията, накрая пак се събират. Тъй като са професионалисти, Зуека и Рачков репетирали усилено. Всичко изпипали. Вече готови за шоуто, минути преди началото, актьорите излезли да изпушат по една цигара. Зуека дръпнал по-силно и ченето му се отлепило. Днес актьорът няма проблеми, но тогава все още бил на етап операции. Наложили се заради парадонтоза. При него положението било по-сложно, защото трябвало да се стеснява долната му челюст, а горната – да се разширява. А всичко това се случвало със серия операции, между които той все пак трябвало да работи. И зъболекарят му сложил „служебни зъби”, както му пояснил, които са залепени. Зуека нямал представа, че може да се отлепят, тъй като до преди това не му се било случвало. Затова и с Рачков изпаднали в паника, минути преди старта на програмата, която трябвало да водят. Зуека нямал лепило. Рачков веднага предложил да пробва с дъвка. Не станало. Зуека се видял в такова чудо, че отказал да излезе пред публиката. Казал на Рачков да действа сам, а пък после щял да говори със собствениците. Рачков обаче категорично бил против да води сам.\n„Излизаш. Ще криеш с микрофона”, предложил той. „Не чуваш ли, че това, което говоря, не се разбира”, аргументирал се колегата му. След кратък спор, Зуека склонил да излезе. През цялото време държал микрофона точно пред устата си. Мислел не само дали успешно се прикрива, а и дали се разбира какво говори. После Рачков му казал, че по едно време, както стоял до него, видял да му се показва едно изпилено зъбче.\nЕстествено, напушило го на смях. Все пак никой от публиката не разбрал. Същото по-късно Зуека чул от свой познат, който, както се оказало, бил на първия ред.\nВасил Василев - Зуекадимитър рачков\nТъщата на Рачков пробутва померани за по 1000 лева! Специалисти се…\n22-годишното гадже на Рачков му гледа децата! (Младата Анита стана…\nРачков и гаджето му Анита Димитрова с таен годеж! Вижте какъв…


Съживете сексуалния си живот | BG Stimulanti е онлайн магазин за секс стимуланти\nНачало » Блог » Новини » Съживете сексуалния си живот\nПубликувано на 29.09.2016 06.01.2017 от Peter Stoyanov 0\nКакво да правим при ниско либидо?\nРедица фактори от ежедневието ни, които са част от нашия съвременен живот като стрес, определени заболявания, прекомерна консумация на алкохол и цигари, неразбирателство с половинката могат сериозно да повлияят на сексуалния ни живот. Често те са причината ние да изпитваме липса на сексуално желание.\nПонякога е трудно да се определи точната причина за пониженото ни либидо. Не трябва да го пренебрегваме, ако имаме такъв проблем, а е необходимо да споделим с партньора си и да се обърнем към лекарска помощ. Ако не обърнем навреме внимание на определен проблем, положението може да стане по сериозно и да навреди на сексуалния ни живот и отношенията ни с партньора.\nНиското либидо е един сериозен проблем, на който е необходимо да обърнем внимание. Затова е необходимо да обръщаме повече внимание на сексуалното си здраве.\nЗа да се наслаждавате отново хубав секс, необходимо е да приемате сексуални стимуланти, каквито предлага магазин Bg Stimulanti.\nОпределени храни, с които природата ни е дарила, могат значително да подобрят сексуалната ни функция. Ако ги приемате редовно, вашата сексуална функция значително ще се подобри. Ето например някои от тях:\nГинко Билоба – подобрява кръвообращението на цялото тяло, включително в интимните зони\nЖеншен – съдържа вещество, подобно на стероид, което се нарича тетрациклин тритерпеноиден сапонин. Той влияе на хипоталамуса, като увеличава плазмените нива на кортикоидите и кортикостероидите, и така се повишава сексуалното ни желание и насладата от секса.\nАнанас – поради богатото си наличие на витамин С, този плод се използва широко в хомеопатичните лекарства за импотентност.\nАвокадо – тъй като съдържа витамин В6, които спомага за производството на мъжки хормони и дава издръжливост и енергия.\nМед – за него учени са доказали, че увеличава сексуалната функция. Пчелният прашец влияе благоприятно върху либидото.\nЗа по-добри преживявания в леглото\nПриемайте сексуални стимуланти за бързо подобряване на сексуалната ви функция. С тяхна помощ отново ще сте пълни със сексуална енергия и желание.